עודד מרום

בתחקיר חיילי לאחר מלחמת ששת הימים, בה הפיל מטוס מיג ראשון
עודד מרום (נולד ב-1 בנובמבר 1937) הוא טייס קרב לשעבר ואלוף הפלות בחיל האוויר הישראלי, לזכותו הפלת 11 מטוסי אויב. כיום עוסק בכתיבה של ספרי הדרכה והיסטוריה הקשורים לטיסה, חיל האוויר וירושלים.

==ביוגרפיה==
עודד מרום נולד וגדל בראשון לציון. אמו שושנה נולדה בעיר, בעוד אביו מנשה מרימס נולד בקישינב ועלה לארץ ישראל בשנת 1922 מחבל בסרביה. ההורים הכירו בראשון לציון, ולאחר חתונתם התגוררו זמן קצר במושבה סג'רה לאחר מכן נסעו לשמונה שנים לבלגיה. עם חזרתם נולד עודד בשנת 1937.

למד בבית הספר חביב, סיים תיכון ב"הדסים" והתגייס בגיל 17 לחיל האוויר לקורס טיס. סיים כטייס קרב ב-23 באוקטובר 1957 (קורס 23). עבר אימונים מבצעיים במטוס אוראגן, טס על דאסו מיסטר IV, ווטור והיה בין ראשוני טייסי המיראז' בשנת 1962, בטייסת 101. שימש מדריך ראשי בבית הספר לטיסה. בשנים 1965 עד 1967 היה מפקדם הראשון של חניכי קורס 36 במטוס פוגה מגיסטר. הקים והוביל בשנת 1960 את הצוות האווירובטי הראשון של מטוסי הפוגה. בשנת 1966 עיצב וצייר את הסמל של הצוות האווירובטי (זוג אווזים) ועיצב את צבעי הפוגות של הצוות האווירובטי שנצבעו בכחול-לבן. השתתף במבצע מוקד ביומה הראשון של מלחמת ששת הימים כמוביל מבנה המיראז' הראשון שתקף את שדה התעופה "קהיר מערב" בעומק מצרים, שם הושמדו המסלולים וכל מפציצי טופולב טו-16. בבוקר היום השני למלחמה הפיל את מטוס האויב הראשון שלו, מיג-19. הוביל את הצוות האווירובטי בראש מטס הניצחון לאחר מלחמת ששת הימים בירושלים.

באוקטובר 1967, כארבעה חודשים לאחר המלחמה נתמנה למפקד טייסת 101 בדרגת סגן-אלוף ופיקד עליה שלוש שנים בזמן מלחמת ההתשה, במהלכן הפיל 7 מטוסי אויב (מיג-21, מיג-17).

במאי 1970 נתמנה לראש ענף תקיפה במטה חיל האוויר. בשנת 1972 מונה לראש מחלקת ההדרכה בדרגת אלוף-משנה ובפרוץ מלחמת יום הכיפורים טס מספר ימים בטייסת 101 במהלכם הפיל שלושה מטוסי אויב מיג-17 סורי, סוחוי-7 סורי והאנטר עיראקי (מטייסת שחשה לעזרת המצרים) באזור תעלת סואץ. לאחר 4 ימים הוביל מבנה שלישייה לתקיפה בחוף הצפוני במצריים, במהלכה נהרג זוריק לב. לאחר 5 ימים חזר למטה וייסד את מרס"ה (מרכז סיוע אוויר-קרקע) ופעל עד סוף המלחמה במתן סיוע התקפי לכוחות היבשה בשלוש החזיתות. מתוך 11,000 גיחות שביצע חיל האוויר במהלך המלחמה, הופנו מחצית הגיחות לסיוע התקפי לכוחות הקרקע.
הפך לאלוף הפלות בעל הישג של הפלת 11 מטוסי אויב, כולן בוצעו במטוסי מיראז'.

לאחר שחרורו עסק, בין השאר, בכתיבה ובהפקת ספרי הדרכה והיסטוריה. משנת 1982 עד 2012 כתב והפיק 160 מגזינים בנושאי בטיחות טיסה וקרקע עבור חיל האוויר, 24 ספרים בנושאי טיסה ומורשת טייסות ויחידות החיל, ספרי טבע וקדמוניות ירושלים, עורך ומפיק את פרסומי מכון פישר למחקר אסטרטגי אוויר וחלל מיום היווסדו ואת "דפי המורשת" של עמותת חיל האוויר.

בין ספריו: הרפתקה בטייסת (הוצאת מסדה, 1980); סוד המעיין הנעלם, 1982; יונים אדומות, 1989;
אדם ציפור (הוצאת כתר, 1992); פרחים ברקיע (הוצאת משרד הביטחון, 1993);

ספרים שיצאו בהפקת עמותת חיל האוויר: טייסת הנגב במלחמת העצמאות, 2003; מחלקת הטיס של הפלמ"ח, 2005; אהוד שלי - לזכרו של אהוד חנקין ז"ל, 2008; פלמחים במלחמה, 2008; טייסת א' 1947–1949, 2011; ידעתי שתבואו, 2013; היה חזק - סיפור חייו של נוריק הראל ז"ל, 2012; עילוי - המערך הטכני של חיל האוויר במאה ה-21, 2016;

ספרו הרפתקה בטייסת עובד לתסריט סרט קולנוע עלילתי באורך מלא לכל המשפחה, הרפתקה בשחקים, שיצא לקולנועים בשנת 2019.

בשנים האחרונות עורך ומפיק ספרי תיעוד וביוגרפיה.

<br />
עודד מרום עם ספרו
<br />
אל"ם עודד מרום

==הפלות==
{| class="wikitable"
|-
! מספר!!תאריך הקרב!! המטוס המפיל!! המטוס שהופל!! החימוש!! | פרטי ההפלה
|-
|1||6 ביוני 1967||מיראז' 3 מס' זנב 15||מיג 19 מצרי||תותחים||באזור ג'בל מע'רה שבסיני
|-
|2||8 ביוני 1967||מיראז' 3 מס' זנב 08||מיג 21 מצרי||תותחים||מעל מערב סיני
|-
|3||שנת 1968||מיראז' 3 ||מטוס מיג 21||תותחים||
|-
|4||10 בדצמבר 1968||מיראז' 3 מס' זנב 81||מיג 17 מצרי||תותחים||מעל ים סוף ליד גרדקה במהלך חיפוי על מטוסי צילום.
|-
|5||7 ביולי 1969||מיראז' 3 מס' זנב 59||מיג 21 מצרי||תותחים||קרבות "טקסס ואריזונה" בתחילת מלחמת ההתשה
|-
|6||6 באוקטובר 1969||מיראז' 3 מס' זנב 81||מיג 21 מצרי||תותחים||מעל מערב סיני ותעלת סואץ, קרבות טקסס ואריזונה
|-
|7||4 בינואר 1970||מיראז' 3 מס' זנב 59||מיג 21 מצרי||תותחים||במלחמת ההתשה. זינוק מאופיר, הפלה ליד גרדקה, במהלך מרדף מסיני לכיוון הדלתא.
|-
|8||25 במרץ 1970||מיראז' 3 מס' זנב 15||מיג 21 מצרי||תותחים||הזנקה מרפידים. קרבות אוויר מערבית לקנטרה.
|-
|9||8 באוקטובר 1973||מיראז' 3 מס' זנב 58||מיג 17 סורי||שפריר 2||מעל דרום רמת הגולן ביומה השלישי של מלחמת יום הכיפורים
|-
|10||8 באוקטובר 1973 ||מיראז' 3 מס' זנב 85 ||הנטר עיראקי ||טיל אוויר-אוויר|| מטוס מטייסת עיראקית שהוצבה במצרים, תקף את כוחות צה"ל בסיני ליד קנטרה. הופל לאחר מרדף ארוך בעומק הדלתא של הנילוס.
|-
|11||10 באוקטובר 1973||מיראז' 3 מס' זנב 51||סוחוי 7 סורי||AIM-9 סיידוויינדר|| מעל רמת הגולן ביומה החמישי של מלחמת יום הכיפורים
|}

==לקריאה נוספת==
* יפתח ספקטור,"רם וברור", ידיעות ספרים, 2007

==קישורים חיצוניים==

* 
* * עודד מרום, [https://web.archive.org/web/20200222224130if_/http://maarachot.idf.il/PDF/FILES/8/113368.pdf בשבחי התחרות], מערכות 453 (פברואר 2014), עמ' 72–75
* [http://www.cieldegloire.com/016_marom_o.php עודד מרום] באתר "שמי התהילה" 
* 
* 
* 
*[https://www.iaf.org.il/4387-39535-he/IAF.aspx 39 שנים למותו של זוריק לב: מכתב פרידה]
*מאיר חוטקובסקי, [https://www.daaton.co.il/Article.aspx?id=5275&#x20;&#x20;הערות&#x20;שוליים קח אותנו למרום] אתר דעתון
 

==הערות שוליים==

קטגוריה:טייסי חיל האוויר הישראלי
קטגוריה:אלופי הפלות ישראלים
קטגוריה:אלופי-משנה בחיל האוויר
קטגוריה:מחברי ספרי עיון ישראלים
קטגוריה:בוגרי פנימיית הדסים
קטגוריה:בוגרי בית הספר חביב
קטגוריה:ישראלים שנולדו ב-1937